《题扇寄李光载御史赴中台》
明代·郑潜

松厅俨台署，肃肃秋霜寒。送君万里道，雕鹗上云端。

纪纲贵扶植，名节由艰难。相思海月明，惜无双羽翰。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。